Pierce Brosnan

Pierce Brendan Brosnan (s. 16. toukokuuta 1953 Drogheda, Irlanti) on yhdysvaltalais-irlantilainen näyttelijä ja elokuvatuottaja. Brosnan esitti vuosina 1995–2002 James Bondin roolia neljässä Bond-elokuvassa (007 ja kultainen silmä, Huominen ei koskaan kuole, Kun maailma ei riitä ja Kuolema saa odottaa) ja näiden pohjalta tehdyissä videopeleissä.

 Elämä ja ura 
 Varhainen elämä 
Pierce Brosnan syntyi 16. toukokuuta 1953 Irlannin Droghedassa.Pierce Brosnanin kotisivut (arkistoitu) Isä hylkäsi perheen pian pojan syntymän jälkeen, ja kun äiti muutti Englantiin töihin, sukulaiset kasvattivat Piercen.

 Näyttelijänura 
Brosnan muutti 15-vuotiaana Lontooseen ryhtyäkseen näyttelijäksi. Siellä hän liittyi teatteriryhmään ja opiskeli sen jälkeen näyttelemistä Drama Centressä. Hän muutti vaimonsa kanssa Yhdysvaltoihin, jossa hän sai pääroolin NBC:n salapoliisisarjassa Remington Steele (1982–1987).

Brosnan valittiin vuonna 1986 esittämään James Bondia, mutta hänen sopimuksensa NBC:n kanssa esti häntä ottamasta tarjousta vielä silloin vastaan. Remington Steelen jälkeen Brosnan näytteli muissa televisio- ja elokuvarooleissa.

Brosnan sai Bondin roolin vuonna 1994. Hän esiintyi neljässä Bond-elokuvassa, 007 ja kultainen silmä (1995), Huominen ei koskaan kuole (1997), Kun maailma ei riitä (1999) ja Kuolema saa odottaa (2002). Bond-elokuvien ohella Brosnan on näytellyt useissa muissakin menestyselokuvissa jännityselokuvista musikaaleihin ja komedioihin, kuten Mrs. Doubtfire – Isä sisäkkönä (1993), Matador (2005), Mamma Mia! (2008), The Ghost Writer (2010) ja Mamma Mia: Here We Go Again! (2018).

 Yksityiselämä
Brosnan oli 1980–1991 naimisissa australialaisen näyttelijän Cassandra Harrisin kanssa. Harris kuoli munasarjasyöpään 1991. Heille syntyi vuonna 1983 poika. Brosnan adoptoi Harrisin aiemmassa liitossa syntyneet lapset, tyttären ja pojan. Adoptiotytär kuoli 41-vuotiaana vuonna 2013 munasarjasyöpään.

Vuodesta 2001 lähtien Brosnan on ollut naimisissa yhdysvaltalaisen kirjailijan ja journalistin Keely Shaye Smithin kanssa, jonka hän tapasi Meksikossa vuonna 1994. Heillä on kaksi poikaa.

Brosnan on ympäristönsuojelija. Brosnan perusti elokuvatuotantoyhtiön Irish DreamTeamin vuonna 1996 Beau St. Clairin kanssa.

Brosnan sai Yhdysvaltain kansalaisuuden vuonna 2004.

 Tunnustuksia 
Brosnan on ollut kaksi kertaa Golden Globe -ehdokkaana: vuonna 2006 elokuvasta Matador ja vuonna 1985  televisiosarjasta Nancy Astor. Brosnan sai tähden Hollywood Walk of Famelle vuonna 1997.

 Valikoitu filmografia 
 Elokuvat 
 Vuosi Elokuva Rooli  Huomioita  1980  Pitkä pitkäperjantai  1. irlantilainen mies  1986  Nomads – yön muukalaiset  Jean Charles Portugal  independent-elokuva  1987  Neljäs sopimus  Valeri Petrovsky/James Ross  1988  Noble House – Hongkongin valtias  Ian Dunross  Taffin  Taffin    Harhautus  William Savage  1990  Mister Johnson  Harry Rudbeck   1991  Rakkauden uhri  Paul Tomlinson  televisioelokuva 1992  Ruohonleikkaaja  Larry Angelo  Kalman johde  Danny O'Neill 1993  Death Train – Kuoleman juna  Mike Graham  Mrs. Doubtfire – Isä sisäkkönä  Stuart Dunmeyer  Piinattu  Garavan 1994  Kutsuvat sitä rakkaudeksi  Ken Allen  Kavahda muukalaista  Patrick Brody  1995  Night Watch – Yövartio  Mike Graham   007 ja kultainen silmä  James Bond1996  Mars hyökkää!  Donald Kessler  Tilaa rakkaudelle  Alex 1997  Robinson Crusoe  Robinson Crusoe  elokuvasovitus  Huominen ei koskaan kuole  James Bond  Dante’s Peak  tohtori Harry Dalton 1998  Taikamiekka – Seikkailujen Camelot  Kuningas Arthur, Camelotin kuningas, Excaliburin laillinen käyttäjä  äänirooli  Sukulainen meren takaa  Joe Brady 1999  Rakkaudesta erämaahan  Archie Grey Owl  Kun maailma ei riitä  James Bond  Seikkailija Thomas Crown  Thomas Crown  2001  Panaman räätäli  Andrew Osnard  elokuvasovitus 2002  Kuolema saa odottaa  James Bond  Evelyn  Desmond Doyle 2004  After the Sunset – keikka Bahamalla  Max Burdett  Vetovoiman lait  Daniel Rafferty  2005  Matador  Julian Noble   2006  Seraphim Falls  Gideon 2007  Thomas Crown 2: The Topkapi Affair  Thomas Crown  Butterfly on a Wheel  Tom Ryan  Avioelämää  Richard Langley  2008  Mamma Mia!  Sam Carmichael, Sophien ensimmäinen isäehdokas  elokuvamusikaali  Tuomas Veturi – suuri löytöretki  kertoja  äänirooli  2009  The Greatest  Allen Brewer  independent-elokuva 2010  Percy Jackson: Salamavaras  Kheiron   The Ghost Writer  Adam Lang, entinen Britannian pääministeri  Remember Me  Charles Hawkins, Tylerin isä 2011  Kate Reddy – täydellä teholla yötä päivää  Jack Abelhammer  Salvation Boulevard  Dan Day  2012  Love is all you need  Philip 2013  The World's End  Guy Shepherd  The Love Punch  Richard 2014  November Man  Peter Devereaux  Some Kind of Beautiful  Richard Haig  A Long Way Down  Martin Sharp  2015  No Escape  Hammond  2016   Urge  Daemon Sloane 2017   The Foreigner  Liam Hennessy  The Only Living Boy in New York  Ethan Webb 2018  Mamma Mia: Here We Go Again!  Sam Carmichael  elokuvamusikaali  Spinning Man  etsivä Robert Malloy 2020  Eurovision Song Contest: The Story of Fire Saga  Erick Erickssong 2022  Black Adam  Kent Nelson / Tohtori Kohtalo  

 Televisiosarjat 
 Vuosi Televisiosarja  Rooli  Huomioita  1981  Manions of America  Rory O'Manion  kolmiosainen minisarja  1982-1987  Remington Steele - huijari vai herrasmies  Remington Steele  1989   Maailman ympäri 80 päivässä  Phileas Fogg  kolmiosainen minisarja  1997, 1999, 2001  Simpsonit  James Bond, Kuningas Arthur, Ultrahouse 3000  äänirooli, 3 jaksoa  2011   Bag of Bones  Mike Noonan  minisarja  2017–  The Son  Eli McCullough  

 Ääniroolit videopeleissä 
 Vuosi Videopeli  Rooli  1997  GoldenEye 007  James Bond  1999   Tomorrow Never Dies   2003  James Bond 007: Everything or Nothing 

 Lähteet 

 Aiheesta muualla 


 Pierce Brosnanin kotisivu 

Luokka:Irlantilaiset näyttelijät
Luokka:Amerikanirlantilaiset
Luokka:Hollywood Walk of Fame
Luokka:Vuonna 1953 syntyneet
Luokka:Elävät henkilöt
Luokka:Seulonnan keskeiset artikkelit